       Z A P I S N I K

                      s 9. sjednice Vijeća Gradske  četvrti Stenjevec
održane 16. veljače  2022. s početkom u 18,30 sati
u velikoj dvorani PU Susedgrad

Sjednicom predsjedava predsjednik VGČ Stenjevec Ivan Zelenić.
Evidentiranjem članova utvrđeno je da je nazočno  18 članova Vijeća. 
NAZOČNI : Slavica Bilić, Tin Dukanović, Natko Felbar, Goran Furdek, Davorka Horvat,Ivana Kukor, Ivica Marić, Hana Miljanić, Maja Mucko, Marijana Nodilo, Dubravka Rusan, Dina Vozab, Franjo Vrbić, Gabriela Tomazić, Sara Vučić, Ivan Zelenić, Marin Živković, Davor Stanković 
NENAZOČNI: Danijel Perić
OSTALI NAZOČNI: Kristina Starčević - voditeljica, Jadranka Gobac- stručni referent
Predsjednik je pozdravio nazočne i otvorio raspravu o verifikaciji Zapisnika s 8. sjednice Vijeća Gradske četvrti Stenjevec.
Hana Miljanić navela je da treba napraviti ispravak i navesti da je ona kasnije došla na sjednicu, a ne Marijana Nodilo. 

Više nije bilo prijavljenih za raspravu. Predsjednik je predložio glasovanje o verifikaciji zapisnika.
Konstatira se da je jednoglasno s 18 glasova „za“  verificiran Zapisnik sa 8. sjednice VGČ 
Stenjevec. 
Predsjednik je upoznao nazočne s nadopunom dnevnog reda i otvorio raspravu. 

Nije bilo prijavljenih za raspravu. Predložio je usvajanje dnevnog reda. 
Konstatira se da je većinom glasova i to sa 17 glasova „za“ i 1 „suzdržanim“ usvojen slijedeći: 
                              DNEVNI RED:
1. Izvještaj o radu Vijeća Gradske četvrti za 2021.

2. Program rada Vijeća Gradske četvrti Stenjevec za 2022.

3. Prijedlog zaključka o povećanju iznosu na poziciji 4221 ¨UREDSKA OPREMA I NAMJEŠTAJ¨

4. Prijedlog zaključka o prijedlogu utroška sredstava sa pozicije ¨Ostali nespomenuti rashodi poslovanja¨

5. Prijedlog zaključka o proširenju kapaciteta dječjih vrtića na području Gradske četvrti Stenjevec

6. Prijedlog zaključka o Programu za provedbu javnog natječaja za izradu idejnog rješenja dječjeg vrtića i osnovne škole Jankomir- Malešnica

7. Prijedlog zaključka o uređenju javne površine na lokacijama Drage Gervaisa 17, 19 i 21

8. Prijedlog zaključka o zakupu zemljišta k.č.br. 2502/1 k.o. Podsused

9. Prijedlog zaključka o zakupu zemljišta oznake dio k.č.br. 4685/1 k.o. Vrapče

10. Prijedlog zaključka o postavljanju luna parka u Parku hrvatskih dragovoljaca Domovinskog rata na k.č.br. 4220/1 k.o.Vrapče

11. Prometna problematika na području Gradske četvrti Stenjevec

12. Prijedlog zaključka o organizaciji humanitarno- memorijalnog malonogometnog turnira ¨Gracin kup 2021.¨

13. Prijedlog zaključka o nacrtu prijedloga Odluke o lokaciji nekretnine za privremeno skladištenje materijala od uklanjanja i/ili građevnog otpada nastalog kod obnove zgrada oštećenih potresom
14. Informacije, pitanja i prijedlozi
Točka 1. 
Izvještaj o radu Vijeća Gradske četvrti za 2021.

Predsjednik je dao riječ Kristini Starčević.

Kristina Starčević obrazložila je prijedlog koji su članovi Vijeća primili uz materijale za sjednicu. 

Predsjednik je otvorio raspravu. Nije bilo prijavljenih za raspravu. Predsjednik je stavio prijedlog na glasovanje. 

Konstatira se da je jednoglasno s 18 glasova „za“ usvojen slijedeći: 

Izvještaj o radu Vijeća Gradske četvrti Stenjevec za 2021. godinuI. UVODNE NAPOMENE
Izvještaj o radu Vijeća od 1. siječnja 2021. do 31. prosinca 2021. godine 

Sjednice Vijeća 
U navedenom periodu održano je osam sjednica Vijeća na kojima su usvojeni akti iz djelokruga rada:

· Prijedlog zaključka o izmjeni Plana komunalnih aktivnosti Gradske četvrti Stenjevec za 2021

· Prijedlog zaključka o izmjeni Financijskog plana Gradske četvrti Stenjevec za 2021.

· Prijedlog zaključka o izmjeni Plana komunalnih aktivnosti Gradske četvrti Stenjevec u 2021.

· Prijedlog Plana prioriteta Gradske četvrti Stenjevec za 2022.

· Prijedlog zaključka o prijedlogu programa građenja komunalne infrastrukture na području Grada Zagreba u 2022. godini

· Prijedlog zaključka o prijedlogu programa održavanja javnih prometnih površina, građevina i uređaja javne namjene, javne rasvjete i izvanrednog održavanja nerazvrstanih cesta na području Grada Zagreba u 2022. godini

· Prijedlog zaključka o programu asfaltiranja nerazvrstanih cesta I. reda u 2022. godini

Plan komunalnih aktivnosti Gradske četvrti Stenjevec za 2021. 
Za Plan komunalnih aktivnosti u 2021. godini bilo je predviđeno 10.042.000 kuna koja su osigurana Proračunom Grada Zagreba. Krajem godine sredstva su izmijenjena na 9.239.000 kuna. Planom se nastojala poboljšati kvaliteta života građana s područja gradske četvrti kroz rješavanje komunalne problematike, ali isto tako se pokušao, kroz Plan, poticati razvoj četvrti.

Planirana sredstva za poslove i radove održavanja u mjesnim odborima na području Gradske četvrti iznosila su 10.265.000 kuna i bila su raspoređena po mjesnim odborima – prema namjeni za: čišćenje javnih površina, održavanje javnih površina i održavanje nerazvrstanih cesta.

Rad Vijeća Gradske četvrti Stenjevec u 2021. godini bio je određen sljedećim aktivnostima:

· predlaganje programa gradnje objekata i uređenja komunalne infrastrukture,

· koordinacija i unapređenje rada vijeća mjesnih odbora,

· suradnja s ustanovama, udrugama i udruženjima u poboljšanju društvenih sadržaja i programa,

· predlaganje rješenja u postupcima izrade i donošenje prostornih i drugih planskih dokumenata

· vođenje brige o zadovoljavanju različitih potreba građana,

· odgovornost za upravljanje prostorima mjesne samouprave,

· davanje mišljenja Gradonačelniku, Gradskim upravnim tijelima i Gradskoj skupštini o pitanjima koja su važna za Gradsku četvrt.

II.  GRADSKA ČETVRT STENJEVEC - Statistički podaci:
Prostor Gradske četvrti u cijelosti je nizinski, na jugu naslonjen na lijevu obalu Save. Tu se u Savu  ulijevaju otvoreni donji tokovi podsljemenskih potoka Dubravica, Medpotoki, Vrapčak i Kustošak. Smještena je na zapadnom dijelu grada Zagreba, sjeverno od rijeke Save i južno od željezničke pruge Zagreb-Ljubljana. U smjeru istok-zapad proteže se od Zagrebačke ceste do Škorpikove ulice. Graniči s gradskim četvrtima Podsused – Vrapče i Črnomerec na sjeveru, Trešnjevka – sjever na istoku, Trešnjevka – jug na jugoistoku i Novi Zagreb – zapad na jugu, na Savi.

Površina: 1.218,01 ha (12,180 km²)

Stanovništvo prema popisu 2001.:  

-ukupan broj 41.257 stalnih stanovnika

-prosječna dob stanovnika: 35,8 godina

- gustoća naseljenosti: 3.161 stanovnika/km²

- broj kućanstava: 13.620

- broj stanova: 14.985 

Stanovništvo prema popisu 2011.

- ukupan broj: 51.390 stalnih stanovnika

- broj kućanstava: 18.983

- broj stanova: 23.295 
III. RAD VIJEĆA 
a)  sjednice Vijeća 01.01.2021.-08.04.2021.

· održano je 4 sjednica  Vijeća

· prosječna prisutnost vijećnika sjednicama Vijeća - 18

· ukupno je bilo 31 točaka dnevnog reda  – 8 prosječno  po sjednici

· broj akata (zaključaka, Planova) donesenih na sjednicama – 48

· broj donesenih mišljenja Vijeća o prijedlozima (nacrtima) akata – 9

· broj sjednica radnih tijela Vijeća – 4

· uobičajeno vrijeme održavanje sjednica Vijeća – 18.00

· uobičajeno trajanje sjednica vijeća 1,5 sat

· u 2021. održane su 2 koordinacije predsjednika Vijeća i predsjednika Vijeća mjesnih odbora

b)  sjednice Vijeća 24.06.2021.-31.12. 2021.

· održano je 7 sjednica  Vijeća

· prosječna prisutnost vijećnika sjednicama Vijeća -18

· ukupno je bilo -63 točaka dnevnog reda  – 9 prosječno  po sjednici

· broj akata (zaključaka, Planova) donesenih na sjednicama – 84

· broj donesenih mišljenja Vijeća o prijedlozima (nacrtima) akata – 42

· broj sjednica radnih tijela Vijeća – 3

· uobičajeno vrijeme održavanje sjednica Vijeća – 18.30

· uobičajeno trajanje sjednica vijeća 1sat 15 min

· u 2021. održane su 2 koordinacije predsjednika Vijeća i predsjednika Vijeća mjesnih odbora 
c)  radna tijela Vijeća 01.01.2021.-08.04.2021.

1. Radno tijelo za obavljanje poslova iz područja prometa

2. Radno tijelo za obavljanje poslova iz područja komunalne infrastrukture

3. Radno tijelo za obavljanje poslova iz područja ekologije

4. Radno tijelo za oabavljanje poslova iz područja prostornog planiranja i uređenja

5. Radno tijelo za obavljanje poslova iz područja gospodarstva, zdravstva, kulture i sporta

d)  radna tijela Vijeća 24.06.2021.-31.12. 2021.

1.Radno tijelo za promet

2.Radno tijelo za komunalna pitanja,prostorno uređenje i okoliš

3.Radno tijelo za društvena pitanja
c) predsjednik Vijeća

· predstavlja Gradsku četvrt i Vijeće,

· saziva sjednice Vijeća, predlaže dnevni red, predsjeda sjednicama Vijeća i potpisuje akte Vijeća,

· provodi i osigurava provođenje odluka Vijeća te izvješćuje o provođenju odluka Vijeća,

· surađuje s gradonačelnikom i predsjednikom Gradske skupštine,

· brine o provedbi akata što se odnose na rad Gradske četvrti,

· sudjeluje u provođenju mjera civilne zaštite,

· informira građane o pitanjima važnim za Gradsku četvrt,

· koordinira rad predsjednika mjesnih odbora na području Gradske četvrti te redovito prije održavanja sjednice Vijeća saziva koordinaciju Gradske četvrti s predsjednicima vijeća mjesnih odbora na kojima se raspravlja o pitanjima važnim za mjesne odbore i Gradsku četvrt,

· obavlja i druge poslove koje mu povjeri Vijeće.

Predsjednik Vijeća Gradske četvrti Stenjevec obavljao je svoje dužnosti sukladno Statutu Grada Zagreba i Pravilima Gradske četvrti Stenjevec. 

Tijekom godine

· brinulo se o provođenju odluka i akata Vijeća Gradske četvrti Stenjevec,

· pratile su se aktivnosti i radovi, kako komunalni tako i svi drugi koji su se odvijali na području četvrti,

· prisustvovalo se brojnim sastancima u prostorima gradskih tijela, trgovačkim društvima, Gradskim uredima, zavodima, službama i ustanovama na području četvrti,

· prisustvovalo se koordinacijama u Gradu i u Gradskoj četvrti, sa predsjednicima vijeća mjesnih odbora, te sjednicama Gradske skupštine Grada Zagreba,

· radilo se na suradnji s gradskim zastupnicima iz četvrti u zajedničkim naporima za rješavanje problema četvrti odnosno uvrštavanja u programe – proračun Grada Zagreba.

d) potpredsjednica Vijeća

Potpredsjednica Vijeća:

· zamjenjuje predsjednika Vijeća u slučaju njegove spriječenosti ili odsutnosti,

· pomaže predsjedniku Vijeća u radu,

· obavlja poslove iz djelokruga predsjednika Vijeća koje ih povjeri predsjednik Vijeća. 

Potpredsjednica Vijeća obavljala je svoje dužnosti sukladno Statutu Grada Zagreba i Pravilima Gradske četvrti Stenjevec. Pomagala  je predsjedniku Vijeća u radu, te je obavljala poslove koji su joj bili povjereni.  

e) članovi Vijeća

Članovi Vijeća imaju prava i dužnosti osobito:

· prisustvovati sjednicama Vijeća i radnih tijela kojih je član i sudjelovati u njihovu radu,

· raspravljati i izjašnjavati se o svim pitanjima koja su na dnevnom redu Vijeća,

· predlagati Vijeću razmatranje pojedinih pitanja iz njegova djelokruga,

· predlagati donošenje akata iz djelokruga Vijeća, ako posebnim propisima nije drukčije određeno,

· podnositi amandmane na prijedloge akata,

· tražiti i dobiti podatke i obavijesti od tijela Grada Zagreba i gradskih upravnih tijela potrebne za obavljanje dužnosti člana Vijeća te, s tim u vezi, koristiti se njihovim stručnim i tehničkim uslugama,

· biti biran i prihvatiti izbor u radna tijela Vijeća.   


Vijeće se intenzivno bavilo rješenjima od interesa za područje Gradske četvrti u postupcima izrade i donošenja prostornih i drugih planskih dokumenata i njihova ostvarenja.

 
Vijeće je zaprimilo više zahtjeva Gradskog ureda za imovinsko – pravne poslove i imovinu Grada za korištenje zemljišta u vlasništvu Grada Zagreba na način da se isto daje u najam ili se raspisuje javni natječaj za prodaju o kojima se pojedinačno odlučivalo na sjednicama mjesnih odbora, ovisno na kojem se području zemljište nalazilo.

Vijeće je poduprlo i sudjelovalo u organizaciji kulturnih aktivnosti na području Gradske četvrti.

Vijeće je u suradnji s Vijećima drugih gradskih četvrti predložilo i podržalo uvođenje dodatnih autobusa na autobusnoj liniji 107. Jankomir-Žitnjak

Vijeće je podržalo ustupanje na privremeno korištenje prostora na Trgu Ivana Kukuljevića 1, DOmu zdravlja Zapad za obavljanje patronažne djelatnosti.

IV. ZAKLJUČNE OCJENE 
Vijeće Gradske četvrti Stenjevec u sustavu mjesne samouprave Grada Zagreba želi ostvariti nove napretke u poboljšanju i razvoju mjesne samouprave te uspostaviti što bolju koordinaciju i  rad vijeća mjesnih odbora Stenjevec kao i nastavak započetih radnji oko izgradnje kapitalnih objekata na području Gradske četvrti Stenjevec.  
Točka 2. 
Program rada Vijeća Gradske četvrti Stenjevec za 2022.

Predsjednik je otvorio raspravu o Programu rada VGČ. 

Davor Stanković predložio je da se u Program rada uvrsti „izgradnja dječjeg vrtića“.

Predsjednik je zaključio raspravu i predložio glasovanje o prijedlogu s nadopunom. 

Konstatira se da je jednoglasno s 18 glasova „za“ usvoje slijedeći: 

PROGRAM  RADA VIJEĆA  GRADSKE  ČETVRTI   STENJEVEC ZA  2022.  GODINU
I.              POLAZNE OSNOVE I OKOLNOSTI DJELOVANJA 
Program rada Vijeća Gradske četvrti Stenjevec temelji se na obavljanju poslova i zadataka utvrđenih propisima, što prvenstveno uključuje one poslove koje Vijeće obavlja samostalno te one koje mu iz djelokruga Grada Zagreba povjeri Gradonačelnik i gradska tijela, a koja su značajna za gradsku četvrt.

Programom rada Vijeća Gradske četvrti Stenjevec kontinuirano se provode aktivnosti prijašnjih godina te aktivnosti koje predlažu vijeća mjesnih odbora i građani. Djelovanje Vijeća biti će usmjereno na:

· predlaganje izvođenja većih zahvata na objektima komunalne infrastrukture, kao i izgradnju drugih javnih objekata, a koje nije moguće financirati sredstvima kojima raspolaže Vijeće Gradske četvrti Stenjevec-  izgradnja doma zdravlja, bazena, dogradnja Osnovne škole Ante Kovačića,

· uvrštavanje što više potreba gradske četvrti u planove podružnica Zagrebačkog holdinga d.o.o. i drugih gradskih ureda,

· nastojanjima za povećanjem sredstava za potrebe Gradske četvrti

· planiranje i rješavanje manjih komunalnih potreba kroz Plan komunalnih aktivnosti i Program održavanja komunalne infrastrukture, u suradnji s vijećima mjesnih odbora,

· pridonošenje kvalitetnijem razvoju i radu mjesnih odbora, te kvalitetnijoj suradnji između mjesnih odbora i gradske četvrti

· pomoć u održavanju, opremanju i obnovi prostora mjesnih odbora.

· pomoć u osiguravanju šire ponude obrazovnih, kulturnih, sportskih i drugih sadržaja u javnom interesu u prostorima mjesnih odbora za stanovnike Gradske četvrti Stenjevec

· Pomoć u osiguravanju zdravstvenih usluga u suradnji s Domom zdravlja Zapad (npr. punktovi za cijepljenje protiv virusa Covid-19) 

· Pomoć u osiguravanju usluga programa predškolskog odgoja i obrazovanja te skrbi o djeci predškolske dobi za stanovnike Gradske četvrti Stenjevec (npr. prenamjena gradskih prostora u dječje vrtiće)  

II.            ZADACI, TEME I AKTIVNOSTI
Na temelju Poslovnika o radu i Pravila Vijeća Gradske četvrti Stenjevec, a radi postizanja ovim Programom utvrđenih ciljeva, Vijeće će tijekom 2022.:

· usvojiti Plan komunalnih aktivnosti za 2022.,

· usvojiti Godišnji izvještaj o izvršenju financijskog plana za 2022.,

· usvojiti Izvješće o radu Vijeća Gradske četvrti Stenjevec za 2021.,

· usvojiti Program rada Vijeća Gradske četvrti Stenjevec za 2022.,

· donijeti, prema potrebi, rebalans Plana komunalnih aktivnosti, rebalans Programa održavanja komunalne infrastrukture  i izmjenu Financijskog plana za 2022.,

· sudjelovati u donošenju prostornih urbanističkih i detaljnih planova u Gradu Zagrebu (prema dostavljenim prijedlozima),

· davati prijedloge i mišljenja na poslove podružnica Zagrebačkog holding, Program gradnje Gradskog ureda za prostorno uređenje, izgradnju Grada, graditeljstvo, komunalne poslove i promet i programe drugih gradskih ureda,

· koordinirati i surađivati s vijećima mjesnih odbora,

· surađivati s udrugama i drugim ustanovama na području četvrti,

· pratiti realizaciju Plana komunalnih aktivnosti i Programa održavanja komunalne infrastrukture  u suradnji s vijećima mjesnih odbora

· pratiti stanje komunalnog reda na području gradske četvrti, uz dostavu zapažanja i prijedloga komunalnom redarstvu i drugim službama,

· pratiti stanje objekata mjesne samouprave s prijedlozima njihove obnove, sanacije, opremanja u skladu s financijskim mogućnostima

· intenzivno raditi na poboljšanju stanja u prometu u suradnji s nadležnim Gradskim uredom

· raspravljati i donositi mišljenja o prijedlozima akata o kojima  gradonačelnik, Gradska skupština i gradski uredi traže mišljenje vijeća,

· predlagati mjere za bolje zadovoljavanje potreba stanovnika na području predškolskog i školskog odgoja i obrazovanja, javnog zdravstva, socijalne službe, kulture i sporta od značenja za Gradsku četvrt,konkretno izgradnja osnovne škole i vrtića Jankomir - Malešnica

· zalagati se za realizaciju akcija koje su sastavni dio Plana komunalnih aktivnosti Gradske četvrti Stenjevec u 2022.

 Realizacija navedenog Programa rada ovisiti će o:

· sudjelovanju članova Vijeća u radu

· izvršenju proračuna Grada Zagreba;

· suradnji s nadležnim tijelima Gradske uprave Zagreba;

· suradnji s vijećima mjesnih odbora;

· suradnji s građanima Gradske četvrti Stenjevec
Točka 3.
Prijedlog zaključka o povećanju iznosu na poziciji 4221 ¨UREDSKA OPREMA I NAMJEŠTAJ¨

Predsjednik je dao riječ Kristini Starčević.

Kristina Starčević obrazložila je prijedlog.

Predsjednik je otvorio raspravu.

U raspravi su sudjelovali Franjo Vrbić i Kristina Starčević. 

Predsjednik je zaključio raspravu i stavio prijedlog na glasovanje.

Konstatira se da je jednoglasno s 18 glasova „za“ usvojen slijedeći: 

ZAKLJUČAK

1. Vijeće traži da se u Proračunu Grada Zagreba za 2022. pozicija u Rashodima za Gradsku četvrt Stenjevec i u Financijskom planu Gradske četvrti Stenjevec za 2022. pozicija: ¨4221 UREDSKA OPREMA I NAMJEŠTAJ¨ poveća za 100.000 kuna te da ukupni iznos bude 130.000 kuna.

2. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost.
Točka 4. 
Prijedlog zaključka o prijedlogu utroška sredstava sa pozicije ¨Ostali nespomenuti rashodi poslovanja¨

Predsjednik je obrazložio prijedlog akta. Otvorio je raspravu. 
U raspravi su sudjelovale Dubravka Horvat i Kristina Starčević. 

Nakon provedene rasprave predsjednik je pročitao prijedlog zaključka i predložio glasovanje. 

Konstatira se da je jednoglasno s 18 glasova „za“ usvojen slijedeći: 

ZAKLJUČAK

O PRIJEDLOGU UTROŠKA SREDSTAVA SA POZICIJE

OSTALI NESPOMENUTI RASHODI POSLOVANJA

3. Vijeće Gradske četvrti Stenjevec na poziciji 182 3299 OSTALI NESPOMENUTI RASHODI POSLOVANJA Gradske četvrti Stenjevec za 2022. ima 50.000 kuna.

4. Vijeće Gradske četvrti Stenjevec predlaže utrošak sredstava iz točke 1. ovog zaključka na sljedeći način:

a) Nabava vijenaca i lampaša - 10.000 kuna

b) Materijal za čišćenje prostora mjesnih samouprava - 40.000 kuna

5. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost.
Točka 5. 
Prijedlog zaključka o proširenju kapaciteta dječjih vrtića na području Gradske četvrti Stenjevec

Predsjednik je pročitao i obrazložio prijedlog zaključka. Otvorio je raspravu. 

U raspravi su sudjelovali Davor Stanković, Slavica Bilić, Ivica Marić i Marin Živković. 

Nakon provedene rasprave predsjednik je stavio prijedlog na glasovanje. 

Konstatira se da je većinom glasova s 16 glasova „za“ i 2 „suzdržana“ usvojen slijedeći: 
ZAKLJUČAK

o prijedlogu proširenja vrtićkih kapaciteta na području Gradske četvrti Stenjevec

Vijeće Gradske četvrti Stenjevec predlaže da se sljedeće lokacije mjesnih odbora razmotre za uvođenje vrtićkih skupina, prema sljedećem rasporedu prioriteta:

1. Mjesni odbor Stenjevec – jug, Samoborska cesta 63

2. Mjesni odbor Donja Kustošija, Zagrebačka 88

3. Mjesni odbor Vrapče – jug, Medarska 80 b
Točka 6. 
Prijedlog zaključka o Programu za provedbu javnog natječaja za izradu idejnog rješenja dječjeg vrtića i osnovne škole Jankomir- Malešnica

Predsjednik je pročitao i obrazložio prijedlog zaključka. Otvorio je raspravu. 

U raspravi su sudjelovali Davor Stanković, Maja Mucko i Marin Živković.

Nakon provedene rasprave predsjednik je stavio prijedlog na glasovanje. 

Konstatira se da je jednoglasno sa 18 glasova „za“ usvojen slijedeći: 

ZAKLJUČAK

Vijeće Gradske četvrti Stenjevec suglasno je s Programom za provedbu javnog natječaja za izradu idejnog rješenja dječjeg vrtića i osnovne škole Jankomir -Malešnica.

Točka 7. 
Prijedlog zaključka o uređenju javne površine na lokacijama Drage Gervaisa 17, 19 i 21

Predsjednik je obrazložio prijedloge akata o uređenju javnih površina u ul. Drage Gervaisa . Otvorio je raspravu.

U raspravi su sudjelovali Maja Mucko, Gabriela Tomazić, Davor Stanković, Marin Živković i Kristina Starčević. 

Predsjednik je zaključio raspravu i stavio prijedloge na glasovanje. 

7.1.

Konstatira se da je jednoglasno sa 18 glasova „za“ usvojen slijedeći: 

Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, Sektora za građenje komunalne infrastrukture i održavanje javnoprometnih površina, javnih objekata i javne rasvjete mišljenje o:

1)  izgradnji zelenog parkinga betonskim osmicama na zelenim pojasevima između ceste i nogostupa u ulici Drage Gervaisa 17-21

2) izradu projektne dokumentacije za proširenje nogostupa na sjevernoj strani ulice Drage Gervaisa 17-21 te ocrtavanju bočnih parking mjesta

3) izgradnji zelenog parkinga betonskim osmicama neposredno prije križanja ulica Drage Gervaisa i Gustava Krkleca s južne strane ceste. 

7.2. 

Konstatira se da je jednoglasno sa 18 glasova „za“ usvojen slijedeći: 

Z A K LJ U Č A K
Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, Sektora za građenje komunalne infrastrukture i održavanje javnoprometnih površina, javnih objekata i javne rasvjete izgradnju pristupnih popločanih staza (ukupno 3) za pristup smetlarnicima zgrade na adresama Drage Gervaisa 17, 19 i 21. 
Točka 8. 

Prijedlog zaključka o zakupu zemljišta k.č.br. 2502/1 k.o. Podsused

Predsjednik je pročitao i obrazložio prijedlog zaključka. Otvorio je raspravu. U raspravi su sudjelovali Maja Mucko, Davor Stanković, Ivana Kukor i Marijana Nodilo. 

Predsjednik je zaključio raspravu i stavio prijedlog na glasovanje. 

Konstatira se da je jednoglasno s 18 glasova „za“ usvojen slijedeći: 

ZAKLJUČAK

Vijeće Gradske četvrti Stenjevec suglasno je sa zahtjevom gospodina Vinka Ilenića za zakup neizgrađenog građevinskog zemljišta oznake k.č.br. 2502/1 k.o.Podsused u površini od 1800 m² za parkirališni prostor, ali uz uvjet da zakupac ne smije davati zemljište u podnajam drugim korisnicima i sve na rok od jedne godine.

Davor Stanković napustio je sjednicu. 

Točka 9. 

Prijedlog zaključka o zakupu zemljišta oznake dio k.č.br. 4685/1 k.o. Vrapče

Predsjednik je pročitao i obrazložio prijedlog zaključka. Otvorio je raspravu.

U raspravi je sudjelovao Marin Živković. 

Nakon provedene rasprave predsjednik je predložio glasovanje o prijedlogu. 

Konstatira se da je jednoglasno s 18 glasova „za“ usvojen slijedeći:

ZAKLJUČAK

Vijeće Gradske četvrti Stenjevec nije suglasno sa zahtjevom gospodina Jurilj Ivana za zakup neizgrađenog građevinskog zemljišta oznake dio k.č.br. 4685/1 k.o.Vrapče, površine 321 m², za namjenu parkirališnog prostora.

Točka 10. 

Prijedlog zaključka o postavljanju luna-parka u Parku hrvatskih dragovoljaca Domovinskog rata na k.č.br. 4220/1 k.o.Vrapče

Predsjednik je otvorio raspravu. Nije bilo prijavljenih za raspravu. Pročitao je prijedlog akta i predložio glasovanje. 

Konstatira se da je jednoglasno sa 17 glasova „za“ usvojen slijedeći: 

ZAKLJUČAK

Vijeće Gradske četvrti Stenjevec nije suglasno sa zahtjevom gospođe Sandre Riter iz Zagreba, Bašćanske ploče 16, za postavljanje pokretne naprave luno- parka na površinu javne namjene- zelenu površinu u Parku hrvatskih dragovoljaca Domovinskog rata, na k.č. br. 4220/1 k.o. Vrapče u vremenu od 01.04.-01.06. 2022., površine 500 m².

Isto se ne odobrava zbog nepridržavanja niza stavki iz rješenja o korištenju javne površine i učestalih pritužbi građana na uzurpiranje i devastacije zelene površine, odnosno njezina ne vraćanja u prvobitno stanje.

Vijeće Gradske četvrti Stenjevec predlaže da se buduća traženja za postavljanje luno-parka odnose na lokaciju – javna zelena površina između Stenjevečke ulice i Ulice hrvatskih branitelja.

Točka 11. 
Prometna problematika na području Gradske četvrti Stenjevec

Predsjednik je dao riječ Goranu Furdeku, voditelju RT za promet kako bi obrazložio prijedloge zaključaka. 

Goran Furdek naveo je da su sastavljeni prijedlozi zaključaka na osnovu zahtjeva VMO-a i građana. Radno tijelo obišlo je lokacije za koja se donose zaključci. 

Predsjednik je otvorio raspravu. 

U raspravi su sudjelovali Ivana Kukor i Franjo Vrbić. 

Predsjednik je zaključio raspravu i predložio glasovanje o regulaciji prometa u Ulici Marije Radić i Ulici Kotarnica. 
Konstatira se da je većinom glasova i to s 15 „za“, 1 glasom „protiv“ i 1 „suzdržanim“ usvojen slijedeći: 

Z A K LJ U Č A K 

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet i Zagrebačkih cesta donošenje rješenja o postavljanju uspornika i znakova ograničenja brzine za smirivanje prometa u Ulici Marije Radić i Ulici Kotarnica ili da se prihvati prijedlog Radnog tijela za promet. Prijedlog Radnog tijela za promet je da se Ulica Kotarnica i Ulica Marije Radić pretvore u jednosmjernu, i da se u Ulici Kotarnica naprave cestovna parking mjesta s lijeve i desne strane kako bi se smirio promet. Radno tijelo za promet traži da se u Ulici Savska Opatovina postavi znak ˝slijepa ulica˝ i znak zabrane parkiranja ˝osim za stanare˝.

Nakon usvajanja Zaključka o regulaciji prometa u Ulici Marije Radić i Ulici Kotarnica predsjednik je predložio glasovanje o svim ostalim prijedlozima akata vezanim uz promet. 
Konstatira se da su jednoglasno sa 17 glasova „za“ usvojeni slijedeći zaključci:

11.1.

Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, donošenje rješenja o zamjeni postojećih uspornika u Poljačkoj ulici ispred kbr. 22 i kbr. 38 radi buke i vibracija koje uzrokuju prelasci vozila, uzdignutim plohama ( K36 ) što će pridonijeti i usporavanju prometa motocikala koji trenutno uspornike zaobilaze.

11.2.

Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, donošenje rješenja o postavljanju znaka  zabrane parkiranja „osim za korisnike Mjesnog odbora“ na adresi Zagrebačka 88, sa napomenom da će ostala vozila biti uklonjena o trošku vlasnika. Istu takvu ploču potrebno je postaviti i sa stražnje strane zgrade koja gleda na parking Mjesnog odbora.

11.3.

Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, donošenje rješenja o postavljanju znaka  ˝slijepa ulica˝ na adresi Zagrebačka cesta od kbr. 74 do kbr. 68/2, zatim znaka ˝zabrane parkiranja˝ u njezinom uskom djelu i da se na zavoju prema kraju ulice iscrta površina na kojoj se smije zaustavljati i parkirati ili da se predloži drugo rješenje koje će riješiti problem, a u skladu je sa strukom.
Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, donošenje rješenja o postavljanju prometnog znaka zabrane parkiranja i iscrtavanje horizontalne signalizacije u slijepoj ulici Zagrebačka cesta, koja se proteže između kbr. 78I i 80b kako bi se zaustavilo parkiranje na spomenutoj lokaciji.

Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, donošenje rješenja o izgradnji popločane tri stazice za tri stubišta ( D. Gervaisa 17,19 i 21 ) radi lakšeg izvlačenja kontejnera, te gradnji ugibališta za kontejnere i postavljanje znakova zabrane parkiranja oko ugibališta kako bi se smeće moglo adekvatno zbrinuti. Radno tijelo moli Zagrebačke ceste da po hitnom postupku izvide mogućnost proširenja parkirnih mjesta po predloženom rješenju i dostavu troškovnika.





       Z A K LJ U Č A K 

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, donošenje rješenja o postavljanju table sa natpisom ˝osima za stanare˝ uz postojeću tablu zabrane parkiranja u Ulici Maršanići 1.

Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, donošenje rješenja o postavljanju četiri uspornika K36 ( sjever , jug, istok, zapad ) u Ulici Maršanići i Špansko.

Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, donošenje rješenja o pretvaranju prometa oko parka u Ulici Maršanići u jednosmjerni.

Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, donošenje rješenja o procjeni radova prenamjene Ulice Maršanići u jednosmjernu, otvaranjem prolaza na zapadnom kraju ulice prema Ulici Gustava Krkleca. Ovaj zahtjev o prenamjeni smjernosti ulice dolazi od samih stanara ulice.
Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, donošenje rješenja o postavljanju stupića na zapadnom ulazu ceste uz park u Ulici Maršanići radi sprječavanja parkiranja na križanju.
Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, donošenje rješenja o iscrtavanju pješačkog prijelaza u Ulici Milana Rešetara kod ulaznog broja 2 prema Konzumu i dodavanje tabli za označavanje pješačkog prijelaza u oba smjera, te traženje mišljenja od  djelatnika Zagrebačkih cesta kako bi ustvrdili mogućnost postavljanja istog.
Točka 12. 

Prijedlog zaključka o organizaciji humanitarno- memorijalnog malonogometnog turnira ¨Gracin kup 2021.¨

Predsjednik je otvorio raspravu o prijedlogu akta. Nije bilo prijavljenih za raspravu. Predsjednik je predložio glasovanje o prijedlogu. 

Konstatira se da je jednoglasno sa 17 glasova „za“ usvojen slijedeći: 

ZAKLJUČAK

Vijeće Gradske četvrti Stenjevec suglasno je da udruga ¨Rekreativni kvart SHP¨ organizira humanitarno- memorijalni malonogometni turnir na prostoru iza Osnovne škole Tituša Brezovačkog na višenamjenskom betonskom igralištu, Ulica Slavka Batušića 2a, u periodu od 28.6.- 3.7.2022. do 22 sata, uz pridržavanje javnog reda i mira i epidemioloških mjera.

Točka 13. 
Prijedlog zaključka o nacrtu prijedloga Odluke o lokaciji nekretnine za privremeno skladištenje materijala od uklanjanja i/ili građevnog otpada nastalog kod obnove zgrada oštećenih potresom

Predsjednik je obrazložio prijedlog i otvorio raspravu. Nije bilo prijavljenih za raspravu. Predsjednik je stavio prijedlog na glasovanje. 

Konstatira se da je većinom glasova i to s 13 glasova „za“ i 4 glasa „protiv“ usvojen slijedeći
ZAKLJUČAK

Vijeće Gradske četvrti Stenjevec je suglasno s nacrtom prijedloga Odluke o lokaciji nekretnine za privremeno skladištenje materijala od uklanjanja i/ili građevnog otpada nastalog kod obnove zgrada oštećenih potresom.
Točka 14. 

Informacije, pitanja i prijedlozi
Predsjednik je naveo da će se slijedeća sjednica održati 14. 03. 2022. i na toj sjednici donosit će se Plan malih komunalnih akcija. 
Maja Mucko navela je da će postaviti pitanje koje će dostaviti u pisanom obliku, a odnosi se na površine za koje „Zrinjevac“ navodi da ih ne može uređivati i održavati. Treba poslati upit u Gradski ured na koji se način mogu urediti te površine. 
Tin Dukanović postavio je upit o troškovniku za zamjenu ploča na Stenjevečkom trgu. Priložio je pisani upit koji treba proslijediti nadležnim službama. 

Karmela Martinjak postavila je upit o rekonstrukciji mosta kod Spara. Nije stigao nikakav odgovor n troškovnik. Navela je i da je postavljen veliki svijetleći pano na Aleji Bologne. 

Kristina Starčević navela je da je za rekonstrukciju mosta zatražena suglasnost „Hrvatskih voda“, a pano se na nalazi na području  GČ Stenjevec, već na području GČ Podsused Vrapče. 
Ivana Kukor  postavila je upit vezano uz oduzimanje terasa ugostiteljima. 
Predsjednik je naveo da je Pravilnik za dodjelu terasa u izradi i traže se adekvatna rješenja. 

Gabriela Tomazić postavila je upit vezano uz parkirališna mjesta za invalide.
Pitanja će dostaviti u pisanom obliku. 

Završeno u  19,50  sati.
Zapisničar:
Jadranka Gobac
Predsjednik
   Vijeća Gradske četvrti Stenjevec
Ivan Zelenić 

